《隆中半榻图成感述 其一》
明代·游朴

南阳当日手诛茅，拟迹隆中似更幽。高卧已无闻达念，躬耕元为旨甘谋。

庞公拜处风犹古，《梁甫》吟成韵尚留。长有烟云依半榻，至今人指伏龙楼。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。